ddrg/super_eurlex huggingface dataset:
Úradný vestník L 326 , 11/12/2001 S. 0022 - 0022



RADA Rozhodnutie Rady z 24. septembra 2001 o podpísaní a uzavretí Medzinárodnej dohody o káve z roku 2001 v mene Európskeho spoločenstva (2001/877/ES) RADA EURÓPSKEJ ÚNIE so zreteľom na Zmluvu o založení Európskeho spoločenstva, a najmä na jej článok 133 v spojitosti s jej článkom 300 ods. 1, so zreteľom na návrh Komisie, keďže: (1) Medzinárodná Rada kávy schválila text Medzinárodnej dohody o káve z roku 2001 uznesením č. 393 z 28. septembra 2000. (2) Táto nová dohoda bola prerokovaná, aby nahradila Medzinárodnú dohodu o káve z roku 1994, ktorá bola predĺžená do 30. septembra 2001. (3) Táto Medzinárodná dohoda o káve je otvorená na podpis a uloženie ratifikačných listín, prijatie alebo schválenie až do 25. septembra 2001. (4) Spoločenstvo je členom Medzinárodnej dohody z roku 1994, ako bola predĺžená a preto je v jeho záujme schválenie dohody, ktorá ju nahradí. (5) Bez ohľadu na výlučnú právomoc spoločenstva v tejto záležitosti a s cieľom vyhnutia sa určitým dočasným prevádzkovým ťažkostiam, je vhodné oprávniť členské štáty k uzavretiu dohody v rovnakom čase ako spoločenstvo a k tomu, aby sa dočasne podieľali na nových dojednaniach. (6) Členské štáty by mali zaistiť, aby sa účasť spoločenstva na tejto dohode zjednotila v súlade s uplatniteľnými ustanoveniami zmluvy, ROZHODLA TAKTO: Článok 1 Týmto sa schvaľuje Medzinárodná dohoda o káve v mene Európskeho spoločenstva. Text dohody je pripojený k tomuto rozhodnutiu. Článok 2 Predseda Rady je oprávnený označiť osobu oprávnenú k podpísaniu dohody a uloženiu schvaľovacej listiny v mene spoločenstva do 25. septembra 2001. Článok 3 Spoločenstvo a členské štáty zabezpečia, aby sa zmenili a doplnili ustanovenia Medzinárodnej dohody o káve, ktoré spôsobujú prevádzkové ťažkosti, do jedného roka od nadobudnutia jej platnosti. V Bruseli 24. septembra 2001 Za Radu predseda L. Michel --------------------------------------------------
Úradný vestník C 358 , 15/12/2001 S. 0001 - 0001



Rozhodnutie Rady zo 6. decembra 2001, ktorým sa mení a dopĺňa rozhodnutie Rady z 27. marca 2000 splnomocňujúce riaditeľa Europolu začať rokovania o dohodách s tretími štátmi a orgánmi nesúvisiacimi s EÚ (2001/C 358/01) RADA EURÓPSKEJ ÚNIE, so zreteľom na článok 42 ods. 2, článok 10 ods. 4 a článok 18 Dohovoru o zriadení Európskeho policajného úradu (ďalej len "dohovor o Europole") [1], so zreteľom na akt Rady z 3. novembra 1998, ktorý stanovuje pravidlá upravujúce vonkajšie vzťahy Europolu s tretími štátmi a orgánmi nesúvisiacimi s Európskou úniou [2], a najmä na jeho článok 2, so zreteľom na akt Rady z 3. novembra 1998, ktorý stanovuje pravidlá upravujúce príjem informácií Europolom od tretích strán [3], a najmä na jeho článok 2, so zreteľom na akt Rady z marca 1999, ktorým boli prijaté pravidlá upravujúce prenos osobných údajov z Europolu do tretích štátov a tretích orgánov [4], a najmä na jeho články 2 a 3, keďže: (1) Operačné požiadavky a potreba efektívneho boja proti organizovaným formám kriminality prostredníctvom Europolu si vyžadujú, aby bolo Monako pridané na zoznam tretích štátov, s ktorými je riaditeľ Europolu oprávnený začať rokovania. (2) V rozhodnutí Rady z 27. marca 2000 splnomocňujúcom riaditeľa Europolu začať rokovania o dohodách s tretími štátmi a orgánmi nesúvisiacimi s EÚ [5] bol UNDCP (Program Spojených národov na kontrolu drog) uvedený ako jeden z neeurópskych orgánov súvisiacich s úniou, s ktorými je riaditeľ Europolu oprávnený začať rokovania. (3) Operačné požiadavky a potreba efektívneho boja proti organizovaným formám kriminality prostredníctvom Europolu si vyžadujú, aby bol UNDCP nahradený Úradom Spojených národov pre kontrolu drog a prevenciu kriminality (ODCCP). (4) Rozhodnutie z 27. marca 2000 má byť preto zmenené, ROZHODLA TAKTO: Článok 1 Rozhodnutie Rady z 27. marca 2000 sa týmto mení a dopĺňa nasledovne: V článku 2 ods. 1: a) pod hlavičku "Tretie štáty" bude doplnená nasledovná zarážka medzi Maltu a Maroko: "— Monako"; b) pod hlavičku "Orgány nesúvisiace s Európskou úniou" zarážka - "UNDCP (Program Spojených národov na kontrolu drog)" bude nahradená nasledovnou: - "ODCCP (Úrad Spojených národov pre kontrolu drog a prevenciu kriminality)". Článok 2 Toto rozhodnutie bude uverejnené v Úradnom vestníku Európskych spoločenstiev. Článok 3 Toto rozhodnutie nadobúda účinnosť deň po jeho prijatí. V Bruseli 6. decembra 2001 Za Radu predseda M. Verwilghen [1] Ú. v. ES C 316, 27.11.1995, s. 2. [2] Ú. v. ES C 26, 30.1.1999, s. 19. [3] Ú. v. ES C 26, 30.1.1999, s. 17. [4] Ú. v. ES C 88, 30.3.1999, s. 1. [5] Ú. v. ES C 106, 13.4.2000, s. 1. --------------------------------------------------
Úradný vestník L 339 , 21/12/2001 S. 0055 - 0055



Rozhodnutie Rady zo 17. decembra 2001, ktorým sa rozširuje účinnosť Rozhodnutia o ustanovení programu výmeny, pomoci a výcviku na ochranu eura proti falšovaniu (program "Pericles") na členské štáty, ktoré neprijali euro ako jednotnú menu (2001/924/ES) RADA EURÓPSKEJ ÚNIE: so zreteľom na Zmluvu o založení Európskeho spoločenstva, a najmä na jej článok 308, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) pri prijímaní rozhodnutia Rady 2001/923/ES [3] Rada stanovila, že toto rozhodnutie bude platiť v členských štátoch, ktoré prijali euro ako jednotnú menu; (2) výmena informácií a pracovníkov a opatrenia na pomoc a výcvik realizované v rámci tohto programu majú byť však jednotné v celom spoločenstve, a preto sa majú prijať kroky na to, aby bola zaručená rovnaká úroveň ochrany eura v členských štátoch, ktoré ho neprijali, ROZHODLA TAKTO: Článok 1 Uplatňovanie článkov 1 až 13 rozhodnutia 2001/923/ES sa rozšíri na tie členské štáty, ktoré neprijali euro ako svoju jednotnú menu. Článok 2 Toto rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať od 1. januára 2002. V Bruseli 17. decembra 2001 Za Radu predseda A. Neyts-Uyttebroeck [1] Ú. v. ES C 240 E, 28.8.2001, s. 124. [2] Stanovisko vyjadrené dňa 13. novembra 2001 (zatiaľ neuverejnené v úradnom vestníku). [3] Ú. v. ES L 339, 21.12.2001, s. 50. --------------------------------------------------
Úradný vestník L 330 , 14/12/2001 S. 0001 - 0002



Rozhodnutie Rady z 29. októbra 2001 o podpísaní dočasnej dohody o obchodovaní a otázkach súvisiacich s obchodovaním medzi Európskym spoločenstvom na jednej strane a Chorvátskou republikou na strane druhej v mene spoločenstva a jej predbežnom uplatňovaní (2001/868/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133 v súvislosti s prvou vetou prvého pododseku jej článku 300 ods. 2, so zreteľom na návrh Komisie, keďže: (1) Až do nadobudnutia platnosti dohody o stabilizácii a pridružení medzi Európskymi spoločenstvami a ich členskými štátmi na jednej strane a Chorvátskou republikou na strane druhej, podpísanej v Luxemburgu 29. októbra 2001, je potrebné podpísať dočasnú dohodu o obchodovaní a otázkach súvisiacich s obchodovaním medzi Európskym spoločenstvom na jednej strane a Chorvátskou republikou na strane druhej. (2) Neexistuje samostatná predchádzajúca dohoda o doprave medzi Európskym spoločenstvom a Chorvátskou republikou, je potrebné do dočasnej dohody začleniť príslušné ustanovenia o doprave protokolu 6 dohody o stabilizácii a pridružení, ktoré súvisia s obchodovaním. (3) Kým neexistujú predchádzajúce zmluvné štruktúry, táto dohoda ustanovuje dočasný výbor pre uplatňovanie tejto dohody. (4) Obchodné ustanovenia, ktoré obsahuje táto dohoda, sú výnimočného charakteru, čo súvisí s politikou vykonávanou v rámci procesu stabilizácie a pridruženia, a nebudú pre Európsku úniu predstavovať precedens so zreteľom na iné tretie krajiny ako krajiny západného Balkánu. (5) S výhradou prípadného neskoršieho uzatvorenia by sa preto dohoda mala podpísať v mene spoločenstva. (6) Malo by sa prijať ustanovenie na predbežné uplatňovanie dočasnej dohody od 1. januára 2002, ak do uvedeného dňa nenadobudne platnosť, ROZHODLA TAKTO: Článok 1 Predseda Rady sa týmto oprávňuje určiť osobu/-y splnomocnenú/-é na podpísanie, v mene spoločenstva, dočasnej dohody o obchodovaní a otázkach súvisiacich s obchodovaním medzi Európskym spoločenstvom na jednej strane a Chorvátskou republikou na strane druhej s výhradou jej neskoršieho uzatvorenia. Text dohody je pripojený k tomuto rozhodnutiu. Článok 2 Na základe reciprocity sa dohoda uvedená v článku 1 bude uplatňovať predbežne od 1. januára 2002, ak sa postupy potrebné na nadobudnutie jej platnosti neukončia do uvedeného dátumu. Článok 3 Toto rozhodnutie sa uverejní v Úradnom vestníku Európskych spoločenstiev. V Luxemburgu 29. októbra 2001 Za Radu predseda L. Michel --------------------------------------------------
Úradný vestník L 067 , 09/03/2001 S. 0077 - 0077



Rozhodnutie Komisie z 27. februára 2001, ktorým sa mení a dopĺňa rozhodnutie 92/452/EHS stanovujúce zoznamy skupín pre odber embryí schválených v tretích krajinách pre vývoz embryí hovädzieho dobytka do spoločenstva (oznámené pod číslom dokumentu C(2001) 451) (Text s významom pre EHP) (2001/184/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/556/EHS z 25. septembra 1989 o veterinárnych podmienkach, ktorými sa spravuje obchodovanie s embryami hovädzieho dobytka v rámci spoločenstva a ich dovoz z tretích krajín, [1] naposledy zmenenú a doplnenú aktom o pristúpení Rakúska, Fínska a Švédska, a najmä na jej článok 8, keďže: (1) rozhodnutie Komisie 92/452/EHS, [2] naposledy zmenené a doplnené rozhodnutím 2000/557/ES, [3] stanovuje zoznam tímov pre odber embryí schválených v tretích krajinách pre vývoz embryí hovädzieho dobytka do spoločenstva; (2) príslušné veterinárne orgány Kanady požiadali o zmenu zoznamu tímov pre odber embryí schválených úradne na ich území k vývozu embryí hovädzieho dobytka do spoločenstva. Je preto potrebné zmeniť a doplniť zoznam schválených tímov. Uvedené orgány zaručili Komisii, že požiadavky článku 8 smernice 89/556/EHS sú splnené; (3) opatrenia tohto rozhodnutia sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 V prílohe k rozhodnutiu 92/452/EHS sa do zoznamu pre Kanadu dopĺňajú tieto skupiny: CA | | E 1535 | | Optimum Genetics Ltd 4246 Albert St. Regina, Saskatchewan S4S 3R9 | Dr. Duncan K. Hockley | CA | | E 1375 | | Clinique vétérinaire Frampton Ent 112, rue Audet Frampton, Québec GOR 1 MO | Dr. Clermont | Článok 2 Toto rozhodnutie je adresované členským štátom. V Bruseli 27. februára 2001 Za Komisiu David Byrne člen Komisie [1] Ú. v. ES L 302, 19.10.1989, s. 1. [2] Ú. v. ES L 250, 29.8.1992, s. 40. [3] Ú. v. ES L 235, 19.9.2000, s. 30. --------------------------------------------------
Úradný vestník L 100 , 11/04/2001 S. 0030 - 0031



Rozhodnutie Komisie z 30. marca 2001, ktorým sa mení a dopĺňa smernica Rady 97/70/ES, ktorou sa zavádzajú minimálne opatrenia spoločenstva na kontrolu niektorých chorôb mäkkýšov v súvislosti so zoznamom národných referenčných laboratórií pre choroby mäkkýšov (oznámené pod číslom C(2001) 978) (Text s významom pre EHP) (2001/293/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 95/70/ES zo dňa 22. decembra 1995, ktorou sa zavádzajú minimálne opatrenia spoločenstva na kontrolu niektorých chorôb mäkkýšov [1], najmä na článok 9 uvedenej smernice, keďže: (1) Článok 6 ods. 2 smernice Rady 95/70/ES stanovuje, že členské štáty zabezpečia, aby v každom členskom štáte bolo určené štátne referenčné laboratórium vybavené zariadením a odbornými pracovníkmi, ktoré mu umožnia vykonávať skúšky uvedené v odseku 1 rovnakého článku. (2) Odsek 3 tohto článku stanovuje, že odchýlkou od odseku 2 členské štáty, ktoré nemajú v danej záležitosti príslušné štátne laboratórium, môžu v danej záležitosti využívať služby príslušného štátneho laboratória v inom členskom štáte. (3) Zoznam národných referenčných laboratórií pre choroby mäkkýšov je uvedený v prílohe C smernice 95/70/ES. (4) Tento zoznam musí byť aktualizovaný. (5) Opatrenia tohto nariadenia sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príloha C smernice 95/70/ES sa nahrádza prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli dňa 30. marca 2001 Za Komisiu David Byrne člen Komisie [1] Ú. v. ES L 332, 30.12.1995, s. 33. -------------------------------------------------- PRÍLOHA " PRÍLOHA C ŠTÁTNE REFERENČNÉ LABORATÓRIÁ PRE CHOROBY MÄKKÝŠOV Dánsko: | Danish Institute for Fisheries Research Department of Marine Ecology and Aquaculture Fish Disease Laboratory Sigbøjlen 4 DK-1870 Frederiksberg C | Francúzsko: | Laboratoire de Génétique et Pathologie Ifremer, Ronce les bains F-17390 La Tremblade | Nemecko: | Bundesforschungsanstalt für Viruskrankenheiten der Tiere Boddenblick 5a D-17498 Insel Riems | Grécko: | Centre of Thessaloniki Veterinary Institutions Department of Pathology of Aquatic Organisms 80, 26th Octovriou str. GR-54627 Thessaloniki | Írsko: | Fish Health Unit Marine Institute Abbotstown, Castleknock Dublin 15 Ireland | Taliansko: | Area Ittiopatologia Laboratorio Patologia Molluschi Istituto Zooprofilattico Sperimentale delle Venezie Laboratorio di Ittiopatologia Via della Roggia, 94 I-33030 Basaldella di Campoformido (UD) | Holandsko: | Fish Diseases Laboratory ID-Lelystad, Institute for Animal Science and Health Edelhertweg 15 PO box 65 8200 AB Lelystad Nederland | Španielsko: | Instituto de Investigaciones Marinas CSIC Eduardo Cabello, 6 E-36208 Vigo | Spojené kráľovstvo, Anglicko: | CEFAS Weymouth Laboratory Barrack Road The Nothe Weymouth, Dorset DT4 8UB United Kingdom | Spojené kráľovstvo, Škótsko: | Fisheries Research Services Marine Laboratory PO box 101 Victoria Road Aberdeen AB11 9DB United Kingdom | " --------------------------------------------------
Úradný vestník L 121 , 01/05/2001 S. 0045 - 0045



Rozhodnutie Komisie z 18. apríla 2001 o výmene listov, ktorou sa mení a dopĺňa bod B prílohy k dohode medzi Európskym hospodárskym spoločenstvom a Bulharskou republikou o vzájomnej ochrane a kontrole názvov vín (oznámené pod číslom dokumentu C(2001) 1080) (2001/339/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 93/722/ES z 23. novembra 1993 o uzavretí dohody medzi Európskym spoločenstvom a Bulharskou republikou o vzájomnej ochrane a kontrole názvov vín [1], najmä na jeho článok 3, keďže: (1) Článok 3 rozhodnutia Rady o uzavretí dohody medzi Európskym spoločenstvom a Bulharskou republikou o vzájomnej ochrane a kontrole názvov vín stanovuje, že na účely článku 13 dohody je Komisia oprávnená uzavrieť potrebné akty, ktorými sa mení a dopĺňa dohoda, v súlade s postupom stanoveným v článku 83 nariadenia Rady (EHS) č. 822/87 zo 16. marca 1987 o spoločnej organizácii trhu s vínom [2]. Nariadenie (EHS) č. 822/87 bolo nahradené nariadením (ES) č. 1493/1999 [3], naposledy zmeneným a doplneným nariadením (ES) č. 2826/2000 [4]. (2) Komisia v mene spoločenstva a Bulharská republika dosiahli dohodu vo forme výmeny listov. Uvedená výmena listov by sa mala schváliť. (3) Riadiaci výbor pre víno nedoručil stanovisko v rámci lehoty stanovenej predsedom, ROZHODLA TAKTO: Článok 1 Výmena listov, ktorou sa mení a dopĺňa bod B prílohy k Dohode medzi Európskym hospodárskym spoločenstvom a Bulharskou republikou o vzájomnej ochrane a kontrole názvov vín, sa týmto schvaľuje v mene spoločenstva. Text výmeny listov je pripojený k tomuto rozhodnutiu. Článok 2 Toto rozhodnutie a text výmeny listov uvedenej v článku 1 sa uverejnia v Úradnom vestníku Európskych spoločenstiev. V Bruseli 18. apríla 2001 Za Komisiu Franz Fischler člen Komisie [1] Ú. v. ES L 337, 31.12.1993, s. 11. [2] Ú. v. ES L 84, 27.3.1987, s. 1. [3] Ú. v. ES L 179, 14.7.1999, s. 1. [4] Ú. v. ES L 328, 23.12.2000, s. 2. --------------------------------------------------
Úradný vestník L 345 , 29/12/2001 S. 0080 - 0080



Rozhodnutie Rady zo 17. decembra 2001 o predbežnom uplatňovaní dohody vo forme Memoranda o porozumení medzi Európskym spoločenstvom a Pakistanskou islamskou republikou o prechodnej úprave prístupu na trh pre textilné výrobky a o jej podpise menom spoločenstva (2001/935/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 133 v spojení s článkom 300 ods. 2 prvým a druhým pododsekom, so zreteľom na návrh Komisie, keďže: (1) Komisia prerokovala menom spoločenstva s Pakistanom dvojstrannú dohodu vo forme memoranda o porozumení pri obchodovaní s textilnými výrobkami; (2) dohoda vo forme memoranda o porozumení bola parafovaná 15. októbra 2001; (3) spoločenstvo by malo dohodu vo forme memoranda o porozumení vo svojom mene podpísať; (4) nato, aby obidve zmluvné strany mohli dohodu využívať ihneď po príslušných oznámeniach Svetovej obchodnej organizácii, mala by sa do ukončenia postupov potrebných na jej formálne uzatvorenie a za predpokladu obojstrannosti uplatňovať predbežne od 1. decembra 2001, ROZHODLA TAKTO: Článok 1 Predseda Rady sa týmto oprávňuje určiť osoby splnomocnené podpísať v prípade jej uzatvorenia v mene spoločenstva dohodu vo forme Memoranda o porozumení medzi Európskym spoločenstvom a Pakistanskou islamskou republikou o prechodnej úprave prístupu na trh pre textilné výrobky. Text dohody tvorí prílohu tohto rozhodnutia. Článok 2 Dohoda vo forme memoranda o porozumení sa predbežne a na obojstrannom základe uplatňuje od 1. decembra 2001 do ukončenia postupov potrebných na jej formálne uzatvorenie. Článok 3 V prípade, že Pakistan nedodrží záväzky podľa bodov 2 a 4 dohody, Komisia znovu uplatní množstvové obmedzenia podľa postupu v článku 17 nariadenia Rady (EHS) č. 3030/93 z 12. októbra 1993 o spoločných pravidlách pri dovoze určitých textilných výrobkov z tretích krajín [1], a to na predtým platnej úrovni. V Bruseli 17. decembra 2001 Za Radu predseda A. Neyts-Uyttebroeck [1] Ú. v. EÚ L 275, 8.11.1993, s. 1. Nariadenie naposledy zmenené a doplnené nariadením Komisie (ES) č. 1809/2001 (Ú. v. ES L 252, 20.9.2001, s. 1). --------------------------------------------------
Úradný vestník L 190 , 12/07/2001 S. 0024 - 0025



Rozhodnutie Komisie z 28. júna 2001, ktorým sa mení a dopĺňa rozhodnutie č. 2000/680/ES o schvaľovaní pohotovostných plánov na kontrolu moru a pseudomoru hydiny (oznámené pod číslom dokumentu C (2001) 1685) (Text s významom pre EHP) (2001/525/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady č. 92/40/EHS z 19. mája 1992, ktorá zavádza opatrenia spoločenstva na kontrolu moru hydiny [1], naposledy zmenenú a doplnenú Aktom o pristúpení Rakúska, Fínska a Švédska, a najmä na jej článok 17 ods. 4, so zreteľom na smernicu Rady č. 92/66/EHS zo 14. júla 1992, ktorá zavádza opatrenia spoločenstva na kontrolu pseudomoru hydiny [2], naposledy zmenenú a doplnenú Aktom o pristúpení Rakúska, Fínska a Švédska, a najmä na jej článok 21 ods. 4, keďže: (1) Mor ako aj pseudomor hydiny sú choroby, ktoré postihujú druhy vtákov. (2) Kritériá, ktoré sa majú uplatniť na zostavenie pohotovostných plánov na kontrolu moru a pseudomoru hydiny, sú stanovené v prílohe VI smernice č. 92/40/EHS a v prílohe VII smernice č. 92/66/EHS. (3) Kritériá na pohotovostné plány uvedené v dvoch prílohách uvedených vyššie sú zhodné. (4) Opatrenia na kontrolu chorôb, ktoré sa majú uplatniť v prípade vypuknutia moru alebo pseudomoru hydiny, sa riadia tými istými zásadami a zahrňujú výrobcov hydiny, prevádzkovateľov bitúnkov a kafilérií, veterinárov v tejto oblasti a diagnostické laboratóriá. Je preto možné pripraviť pohotovostný plán, ktorý sa týka súčasne moru aj pseudomoru hydiny. (5) Členské štáty predložili na schválenie štátne pohotovostné plány, ktoré uvádzajú a špecifikujú opatrenia, ktoré sa majú uskutočniť v prípade vypuknutia moru a pseudomoru hydiny. (6) Rozhodnutím Komisie č. 2000/680/ES z 30. októbra 2000, ktorým sa schvaľujú pohotovostné plány na kontrolu moru a pseudomoru [3], boli schválené pohotovostné plány na kontrolu, ktoré predložilo 10 členských štátov. (7) Pohotovostné plány na kontrolu, ktoré predložili všetky členské štáty, boli preverené a spĺňajú uvedené kritériá. (8) Opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príloha k rozhodnutiu č. 2000/680/ES sa nahrádza uvedenou prílohou. Článok 2 Toto rozhodnutie je adresované členským štátom. V Bruseli 28. júna 2001 Za Komisiu David Byrne člen Komisie [1] Ú. v. ES L 167, 22.6.1992, s. 1. [2] Ú. v. ES L 260, 5.9.1992, s. 1. [3] Ú. v. ES L 281, 7.11.2000, s. 21. -------------------------------------------------- PRÍLOHA Belgicko Dánsko Nemecko Grécko Španielsko Francúzsko Írsko Taliansko Luxembursko Holandsko Rakúsko Portugalsko Fínsko Švédsko Spojené kráľovstvo --------------------------------------------------
Úradný vestník L 102 , 12/04/2001 S. 0073 - 0073



Rozhodnutie Komisie z 11. apríla 2001, ktorým sa mení a dopĺňa rozhodnutie 92/486/EHS, ktorým sa stanovujú formy spolupráce medzi serverovým centrom ANIMO a členskými štátmi (oznámené pod číslom C(2001) 1100) (Text s významom pre EHP) (2001/301/ES) KOMISIA EURÓPSKYCH SPOLEČENSTIEV, so zreteľom na Zmluvu o založení Európskych spoločenstiev, so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách uplatniteľných v obchodovaní s určitými živými zvieratami a produktmi v rámci spoločenstva s cieľom doplnenia vnútorného trhu [1], naposledy zmenenú a doplnenú smernicou 92/118/EHS [2], a najmä na jej článok 20 ods. 3, keďže: (1) Rôzne štúdie a semináre ukázali, že stavba siete ANIMO by sa mala zrevidovať s ohľadom na zriadenie veterinárneho systému, ktorý obsiahne všetky rôzne používané počítačové aplikácie. (2) Rozhodnutie Komisie 92/486/EHS z 25. septembra 1992, ktorým sa stanovujú formy spolupráce medzi serverovým centrom ANIMO a členskými štátmi [3], naposledy zmenené a doplnené rozhodnutím 2000/288/ES [4], by sa preto malo zmeniť a doplniť, aby garantovalo kontinuitu siete ANIMO. (3) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 K článku 2a rozhodnutia 92/486/EHS sa pridáva tento odsek 6: "6. Koordinačné orgány ustanovené v článku 1 zabezpečia v období od 1. apríla 2001 do 31. marca 2002, aby kontrakty uvedené v tomto článku sa predĺžili o jeden rok. Vzhľadom k tomuto odseku sa aplikuje táto cena: - ECU 386 na jednotku (centrálna jednotka, lokálna jednotka, hraničné kontrolné miesto) pre všetky ANIMO jednotky uvedené v rozhodnutí 200/287/ES [5]." Článok 2 Toto rozhodnutie sa uplatňuje od 1 apríla 2001. Článok 3 Toto rozhodnutie je adresované členským štátom. V Bruseli 11. apríla 2001 Za Komisiu David BYRNE člen Komisie [1] Ú. v. ES L 224, 18.8.1990, s. 29. [2] Ú. v. ES L 62, 15.3.1993, s. 49. [3] Ú. v. ES L 291, 7.10.1992, s. 20. [4] Ú. v. ES L 98, 19.4.2000, s. 37. [5] Ú. v. ES L 98, 19.4.2000, s. 12. --------------------------------------------------